એલિંગે પોતાની આતવીતી વર્ણવતા કહ્યું હતું કે, ‘કાળા કપડાં પહેરનાર એક વ્યક્તિ તેની પાસે આવ્યો હતો અને એક હાથથી તેણે મારું ગળું પકડ્યું હતું અને બીજા હાથ વડે મારું મોઢું બંધ કરી દીધું હતું. આ દરમિયાન તેના એક સાથીએ મારા હાથ પર ઇન્જેક્શન મારી દીધું હતું. બાદમાં હું કદાચ બેભાન બની ગઈ હતી. જ્યારે હું ભાનમાં આવી ત્યારે હું એક કારની ડિક્કીમાં એક સુટકેસમાં બંધ હતી. બેગમાં એક નાનું કાણું હતું જેનાથી હું બહાર જોઈ શકતી હતી. આનાથી જ મને માલુમ પડ્યું હતું કે હું કારની ડિક્કીમાં છું.’